Notes
<s>Sveske, beležnice ili notesi su knjige ili svežnjevi papira najčešće korišćeni u svrhe hvatanja beleški i crtanja.</s><s>Prave se u raznim veličinama, ukoričene ili ne, sa različitim odlikama, ilustracijama i aplikacijama.</s><s>Papiri mogu biti uređeni na više načina, što određuje namenu same sveske.</s><s>Neizostavan su školski i kancelarijski pribor.</s>

<s>Opšte odlike</s>

<s>Sveska zapravo predstavlja svežanj papira.</s><s>Takav svežanj zaštićen je dvema zaštitnim stranicama koje su tvrđe.</s><s>Ako je u pitanju sveska sa mekim povezom, zaštitne stranice su plastične, a ako se radi o svesci sa tvrdim povezom, one su kartonske.</s><s>Iste stranice obično oslikavaju ilustracije.</s><s>Ostale su uglavnom jednorodne.</s>

<s>Osnovna odlika sveske jeste i broj stranica, kao i veličina.</s><s>Najrasprostranjenije su one formata A5 (male sveske) i A4 (velike sveske).</s><s>Obično imaju sedamdesed, osamdeset ili sto listova.</s><s>Svaki od listova može biti beo (u potpunosti prazan) ili uobličen pomoću linija, kvadratića ili takozvanog visokog karoa (što zavisi od namene).</s><s>Može postojati i mesto predviđeno za informacije o vlasniku.</s>

<s>Sem običnog poveza (svojevrsnog kanapa), svežanj papira može biti spojen i na druge načine.</s><s>Neki od njih su lepljenje, spirale (namotaji) i češalj (heftung).</s><s>Metode povezivanja određuju način na koji se sveska otvara kao i jačinu veze.</s><s>Kanapski meki povez često se kombinuje sa lepkom, te je ujedno i najslabiji.</s><s>Spiralni povezi povoljni su za osobe koje često cepaju listove iz sveske.</s><s>Nasuprot tome, velike su šanse da će se sveska sa tvrdim povezom raspasti prilikom pokušaja cepanja lista.</s>

<s>Budućnost 
U svetu je još od dvadesetog veka prisutna tendencija elektronizacije.</s><s>Ona nije zaobišla ni sveske, tako da se uveliko radi u povezivanju njihove jednostavnosti sa najnovijim tehnologijama koje ukljičiji pretragu, izmene i komunikaciju.</s><s>Laptopi se nazivaju notbucima (), a tablet računari i notpedima ().</s><s>Obe reči znače sveska.</s>

<s>Ipak, samo tableti omogućuju interaktivna svojstva slična papiru.</s><s>Za skoru budućnost planirana je komercijalizacija digitalnog papira, posebnog uređaja sa ciljem da zameni običnu hartiju od celuloze.</s><s>Po njemu se piše pomoću olovke sa infracrvenom kamerom, a napisani tekst može biti prebačen na drugi skladišni uređaj (kompjuter, laptop i slično).</s>

<s>Reference</s>

<s>Spoljašnje veze</s>

<s>Literatura</s>

<s>Knjige
Kancelarijska oprema</s>

